

|  |
| --- |
| KINNISVARAOSAKONNA JUHATAJA KÄSKKIRI 30. juuni 2020 nr 9-49/11 |

# RMK valduses oleva maa rendile andmine

Metsaseaduse § 55 lg 1, § 56 lg 1 § 57 lg-te 1,2 ja 5, § 58, Vabariigi Valitsuse 9. jaanuari 2007. a määrusega nr 4 kinnitatud “Riigimetsa Majandamise Keskuse põhimääruse” § 25, Riigimetsa Majandamise Keskuse (edaspidi nimetatud RMK, rendileandja) juhatuse 12.12.2017. a otsusega nr 1-32/110 kinnitatud „Riigimetsa Majandamise Keskuse kinnisasjade valdamise, kasutusse andmise, üleandmise ja omandamise kord“ punkti 2.1, RMK juhatuse esimehe 30. 06. 2020. a käskkirja nr 1‑5/68 ja OÜ Nõmme Mesindus (registrikood 12807104) 03.06.2020. a avaldusest tulenevalt ning vajadusest võimaldada vara, mida RMK põhimääruses sätestatud tegevuseks ajutiselt ei vaja, majanduslikumalt otstarbekam kasutamine:

1. Alustada OÜ Nõmme Mesindus (registrikood 12807104) (edaspidi rentnik) läbirääkimisi Pärnu maakonnas, Tori vallas, Randivälja külas, Metskonna kinnistul (katastritunnusega 80803:001:0085, riigi kinnisvararegistri koodiga KV15106) paikneva jõeäärse heinamaa 1,64 ha suuruse maatüki (edaspidi nimetatud rendipind) rendile andmiseks järgmistel põhitingimustel:
   1. rendileping (edaspidi leping) sõlmitakse tähtajatuna;
   2. rendileandja võib lepingu igal ajal üles öelda teatades sellest rentnikule ette vähemalt 3 kuud;
   3. rendileandja võib lepingu rentnikule koheselt üles öelda kui ilmneb, et rentnik ei täida oma lepingulisi kohustusi piisava hoolsusega või kahjustab oluliselt rendileandja mainet ja huve;
   4. rentnik võib lepingu igal ajal üles öelda teatades sellest rendileandjale ette vähemalt 3 kuud;
   5. rendi alghind on 66 eurot aastas, mis sisaldab kõik seadusest tulenevaid makse;
   6. rentnikul on õigus rendipinda kasutada heinamaa niitmiseks ja hooldamiseks ;
   7. rentnikul puudub õigus oma lepingujärgseid õigusi ja kohustusi üle anda ning anda lepingu eset allrendile ilma rendileandja eelneva kirjaliku nõusolekuta;
   8. rendipinna valdus antakse rendileandja poolt rentnikule üle pärast lepingu sõlmimist kirjaliku vara üleandmise akti alusel;
   9. rendileandja ei vastuta rendipinna puuduste ja rentniku tegevuseks vajalike lubade eest , samuti rendipinnal oleva rentniku vara juhusliku hävimise või kadumise eest;
   10. rentnik on teadlik asjaolust, et oma vara hävimise riski vastu on tal võimalik vara kindlustada;
   11. rentnik on rendipinna vastuvõtmisel teadlik rendipinna seisukorrast ja kõigist rendipinna puudustest ning rentnik on enne lepingu sõlmimist rendipinnaga kohapeal piisavalt ja igakülgselt tutvunud ning soovib rendipinda just sellises seisukorras kasutusele võtta;
   12. lisaks rendile tasub rentnik ka kõik rendipinna kasutamisega seotud kõrvalkulud
   13. rentnikul on kohustus lepingutest tulenevate nõuete tagamiseks tasuda ettemaks summas 66 eurot, hiljemalt 10 päeva jooksul lepingu sõlmimise päevast arvates;
   14. rentnikul on kohustus:
       1. tagada rendipinna säilimine, ohutus, korrashoid ja heaperemehelik kasutamine;
       2. täita rendipinna kasutamisel kõiki heakorra-, ohutustehnika-, tuleohutus- ja keskkonnanõudeid, vältides oma tegevusega kõiki kahjulikke keskkonnamõjusid ja kahjulikke mõjusid inimeste tervisele ja varale, s.h rendileandja varale ning likvideerida ja hüvitada koheselt tekkinud keskkonna- või muu kahju;
       3. muudatused eelnevalt kirjalikult rendileandja esindajaga;
       4. tagastada rendipind lepingu lõppedes seisundis, mis vastab rendipinna lepingukohasele kasutamisele, kirjaliku vara üleandmise akti alusel.
2. Läbirääkijateks määrata RMK kinnisvaraosakonna Lääne piirkonna haldusjuht Aavo Urbel (edaspidi läbirääkija).
3. Lepingu sõlmijaks, muutjaks, üles ütlejaks ja lõpetajaks määrata RMK kinnisvaraosakonna Lääne piirkonna haldusspetsialist Merike Onemar (edaspidi lepingu sõlmija).
4. Läbirääkijatel on kohustus läbirääkimiste käik protokollida.
5. Lepingu sõlmijal on kohustus:
   1. kokkuleppe saavutamisel sõlmida rentnikuga leping käesolevas käskkirjas ettenähtud tingimustel ja vastavalt läbirääkimiste protokollile;
   2. salvestada leping DHS-s ja saata sellekohane teade finantsosakonnale ja kinnisvaraarvestusspetsialistile Terje Edurile;
   3. korraldada teate avaldamine rendimaa rendileandmise kohta RMK veebilehel.
6. Kinnisvaraarvestusspetsialistil Terje Eduril korraldada lepingu registreerimine riigi kinnisvararegistris.

(allkirjastatud digitaalselt)

Andrus Lauren

Kinnisvaraosakonna juhataja